Diari Oficial de la Generalitat Valenciana


Sumari del DOGV 3267, del 18-06-1998 (1998/5115)

DECRET 68/1998, de 26 de maig, del Govern Valencià, pel qual accepta la cessió gratuïta de la propietat de l'immoble de 1.690 m2 de superfície, situat entre la Ronda de la Panderola, la carretera de Nules, el carrer València i el carrer Mallorca de Burriana, destinat a la construcció d'un centre de salut, realitzada per l'ajuntament d'aquest municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/05/26/68/dof/vci/html**

### Dades del document

Número de DOGV
:   3267

Data del DOGV
:   18-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5115


Data del document
:   26-05-1998

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 68/1998, de 26 de maig, del Govern Valencià, pel qual accepta la cessió gratuïta de la propietat de l'immoble de 1.690 m2 de superfície, situat entre la Ronda de la Panderola, la carretera de Nules, el carrer València i el carrer Mallorca de Burriana, destinat a la construcció d'un centre de salut, realitzada per l'ajuntament d'aquest municipi. [1998/X5115]
  
L'Ajuntament de Burriana, en sessió la plenària del dia 26 de febrer de 1998, acordà la cessió gratuïta a la Generalitat Valenciana de la propietat de l'immoble de 1.690 m2 de superfície, situat en la carretera de Nules, el carrer València i el carrer Mallorca, propietat de l'ajuntament. L'alcalde va ser facultat per a la formalització de la cessió acordada, mitjançant Acord plenari adoptat el dia 5 de març de 1998.
  
La cessió es realitza amb la finalitat determinant que s'hi construïsca un centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 26 de maig de 1998,
  
DECRETE
  
Article 1
  
Acceptar la cessió gratuïta de la propietat realitzada per l'Ajuntament de Burriana de la propietat de l'immoble de 1.690 m2 de superfície, situat entre els carrers Ronda de la Panderola, València, Mallorca i carretera de Nules.
  
Aquest immoble estarà format per les següents finques registrals:
  
Finca núm. 1: de 482 m2 de superfície, que confronta: nord, carrer Núñez de Arce; sud, horts particulars; est, carretera de Nules, i oest, carrer València. Aquesta finca consta inscrita en el Registre de la Propietat de Nules un, tom 603, llibre 243 de Burriana, foli 248, finca 29.653.
  
Finca núm. 2: de 501 m2 de superfície, que confronta: nord, carrer València, dreta entrant i esquerra, resta de finca que queda dels venedors germans Sr. Antonio Cantos, i fons, solars Antonio Foruce. Aquesta finca consta inscrita en el Registre de la Propietat de Nules un, tom 389, llibre 169, foli 199, finca 21.945.
  
Finca núm. 3: de 707 m2 de superfície, que confronta: nord, ajuntament; sud, carretera de Nules; est, carrer Mallorca, i oest, grup escolar «Historiador Viciana». Aquesta finca consta inscrita en el Registre de la Propietat de Nules un, tom 666, llibre 262, foli 241, finca 31.711.
  
Referència cadastral 4869574RV0708Z1384FF.
  
Article 2
  
La cessió gratuïta efectuada per l'Ajuntament de Burriana es fa amb la condició de construir en l'immoble un centre de salut.
  
Article 3
  
Les despeses que ocasione la subscripció del corresponent document públic aniran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 26 de maig de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI